রুশ ভাষা
রুশ ভাষা রাশিয়ার একমাত্র সরকারি ভাষা। এছাড়াও এটি বেলারুশ, কাজাকিস্তান, কিরগিজস্তান, ইউক্রেনের স্বায়ত্বশাসিত ক্রিমেয়া এবং মলদোভার ত্রান্সনিস্ত্রিয়ার অন্যতম সরকারি ভাষা। রুশ ভাষা জাতিসংঘের ছয়টি দাপ্তরিক ভাষার একটি।
দাগেস্তান
দাগেস্তানে প্রায় ৩০টির মতো স্থানীয় ভাষা প্রচলিত রয়েছে এবং তাদের অধিকাংশই উত্তর ককেসীয় ভাষা পরিবারের সদস্য। বিংশ শতাব্দী হতে রুশ ভাষা এই অঞ্চলে প্রধান লিঙ্গুয়া ফ্রাঙ্কায় পরিণত হয়েছে; যদিও অষ্টাদশ শতাব্দীর প্রথমাংশ পর্যন্ত ধ্রুপদি আরবি ছিল প্রধান লিঙ্গুয়া ফ্রাঙ্কা। খুঞ্জাখের উত্তর আভারীয় উপভাষাকে দাগেস্তানের মধ্যাঞ্চলে লিঙ্গুয়া ফ্রাঙ্কা হিসেবে ব্যবহার করা হয়। রাশিয়ার প্রায় ১৩১টি ভাষাকে ইউনেস্কো বিপন্ন ভাষা হিসেবে চিহ্নিত করেছে, এর মধ্যে দাগেস্তানের প্রায় ২০টি ভাষা রয়েছে। দাগেস্তান-জর্জিয়া সীমান্তের পার্বত্য অঞ্চলে বসবাসকারী দাগেস্তানিরা এসকল বিপন্ন ভাষা কথা বলে থাকে।